Grand Forksas

Grand Forksas (angl. Grand Forks) – miestas Jungtinėse Amerikos Valstijose, Šiaurės Dakotos rytinėje dalyje. Grand Forksas yra trečias pagal gyventojų skaičių miestas Šiaurės Dakotos valstijoje. Grand Forkso apygardos administracinis centras. 2020 m. JAV gyventojų surašymo duomenimis, mieste gyveno 59 166 gyventojai.Grand Forks city, ND. www.census.gov. Nuoroda tikrinta 2023-12-18. Yra oro uostas. Baldų gamybos pramonė. Mieste yra universitetas, meno muziejus. Apylinkėse auginama daug kviečių, miežių, sojų, saulėgrąžų, pupelių, kukurūzų, bulvių bei cukrinių runkelių. Netoliese yra Tertl Riverio nacionalinis parkas.

 Istorija 
XVIII a. pabaigoje prancūzų kailių prekeiviai trumpą laiką gyvendavo dabartinėje Grand Forkso miesto teritorijoje, gyvenvietę pavadino Les Grandes Fourches (angl. Grand Forks), (liet. Didžiosios šakės). 

1870 m. tapo nuolatine gyvenviete, o nutiesus geležinkelį (1880 m.) prasidėjo spartus augimas. Miestas nukentėjo per 1997 m. įvykusį potvynį.Grand Forks North dakota. www.britannica.com. Nuoroda tikrinta 2023-12-18.

 Gyventojai 
2021 m. duomenimis Grand Forkse gyveno 81,3 % baltųjų, 4,32 % afroamerikiečių, 3,45 % azijiečių, 2,94 % mišrios rasės, 2,6 % indėnų, 0,55 % Ramiojo vandenyno salų, 0,36 % kitų rasių ir 4,51 % lotynoamerikiečių kilmės gyventojų.Grand Forks, ND. datausa.io. Nuoroda tikrinta 2023-12-18.

 Miestų partnerystė 
Grand Forksas turi du oficialius miestus, su kuriais sudaręs partnerystės ryšius.Sister cities. www.grandforksgov.com. Nuoroda tikrinta 2023-12-18.
  – Sarpsborgas, Norvegija
  – Kanuma, Japonija

 Šaltiniai 

Kategorija:Šiaurės Dakotos miestai